b"\n_START_ARTICLE_\nRafael de Diego Larra\xc3\xb1aga\n_START_SECTION_\nTraject\xc3\xb2ria\n_START_PARAGRAPH_\nEs form\xc3\xa0 al futbol base de la Reial Societat, club amb el qual debut\xc3\xa0 professionalment a la Segona Divisi\xc3\xb3. Aviat fix\xc3\xa0 la seva resid\xc3\xa8ncia a Oviedo per estudiar la carrera de Qu\xc3\xadmica i fitx\xc3\xa0 pel club de la ciutat. El 1967 fou fitxat pel Reial Madrid per\xc3\xb2 no gaud\xc3\xad de massa minuts. La temporada 1970-71 jug\xc3\xa0 al Centre d'Esports Sabadell a primera divisi\xc3\xb3. La seg\xc3\xbcent temporada marx\xc3\xa0 al Sevilla FC, baixant a Segona en acabar la temporada, i el 1972 fou contractat pel RCD Espanyol, club on romangu\xc3\xa9 dues temporades. El 1974 retorn\xc3\xa0 a Ast\xc3\xbaries, on defens\xc3\xa0 els colors de l'Sporting de Gij\xc3\xb3n fins al 1976 i on pass\xc3\xa0 els darrers anys de la seva carrera futbol\xc3\xadstica abans de retirar-se per dedicar-se al negoci de les ind\xc3\xbastries qu\xc3\xadmiques._NEWLINE_Va jugar un partit amb la selecci\xc3\xb3 catalana de futbol el 21 de febrer de 1971 enfront del Pa\xc3\xads Basc a San Mam\xc3\xa9s en un homenatge a Juan Gardeaz\xc3\xa1bal. Catalunya guany\xc3\xa0 1 a 2, essent De Diego l'autor dels dos gols._NEWLINE_Va morir a causa d'una explosi\xc3\xb3 a Luanco (Ast\xc3\xbaries) l'any 1982, on van morir tamb\xc3\xa9 la seva mare, la seva esposa i dues de les seves filles."